ഓട്ടോറിക്ഷയില് യുവതിക്ക് പ്രസവം, ആംബുലന്സ് ഡ്രൈവറുടെ സമയോചിത ഇടപെടല് തുണയായി കോട്ടയം: ഓട്ടോറിക്ഷയില് യുവതി പ്രസവിച്ചു. വൈകിട്ട് കോട്ടയം നഗരത്തിലാണ് സംഭവം. കോട്ടയം ചവിട്ടുവരി സ്വദേശിനി ശ്രീക്കുട്ടി ബാബുജിയാണഅ ഓട്ടോറിക്ഷയില് പ്രസവിച്ചത്. വേദനയുണ്ടായതിനെ തുടര്ന്ന് ശ്രീക്കുട്ടിയും കൂട്ടുകാരിയും ഓട്ടോറിക്ഷയില് ജനറല് ആശുപത്രിയിലേക്ക് വന്നത്. ഇതിനിടെ സ്ഥിതി സങ്കീര്ണമായി. തുടര്ന്ന് ഓട്ടോ ഡ്രൈവര് സന്തോഷ് നാട്ടുകാരുടെ സഹായം തേടി. ഇതിനിടെയാണ് നാഗമ്ബടത്തെ സ്വകാര്യ ആശുപത്രിയില് രോഗിയെ എത്തിച്ച ശേഷം മടങ്ങുകയായിരുന്ന ആംബുലന്സ് സ്ഥലത്തെത്തിയത്. ഇതിന്റെ ഡ്രൈവറും സഹായവുമായി എത്തിയതോടെ ശ്രീക്കുട്ടിയെ ഉടന് തന്നെ ആശുപത്രിയില് എത്തിക്കാനായി. അമ്മയും കുഞ്ഞും സുഖമായിരിക്കുന്നുവെന്ന് ആശുപത്രി അധികൃതര് അറിയിച്ചു. കോട്ടയം ജില്ലാ ജനറല് ആശുപത്രിയില് എത്തിച്ച ശേഷമാണ് കുഞ്ഞിന്റെ പൊക്കിള് കൊടി വേര്പെടുത്തിയത്.